માનવમિત્ર, નવી દિલ્હી :લોકસભાની ચૂંટણી આડે વધારે સમય રહ્યો નથી ત્યારે મહાગઠબંધન બનાવવાનાં પ્રયાસ યુદ્ધનાં ધોરણે ચાલી રહ્યા છે. માયાવતીએ વિરોધ પક્ષોને એમ કહીને ચોંકાવી દીધા છે કે, કોઇપણ ગઠબંધનમાં તેમની પાર્ટી એ વખતે જ જશે જ્યારે તેમની પાર્ટીને પુરતા પ્રમાણમાં સીટો મળશે. હજુ સુધી એમ માનવામાં આવી રહ્યું નથી કે, સમાજવાદી પાર્ટી અને બહુજન સમાજ પાર્ટી કઈ રીતે આગળ વધશે. બીજી બાજુ માયાવતીએ કેટલાક રાજ્યોમાં પણ વધારે સીટો માંગીને મહાગઠબંધનની શક્યતાઓનાં સંદર્ભમાં નવા સંકેત આપ્યા છે.